**Гена́дзь Васілевіч Бура́лкін** (12 лютага 1942, Ленінагорск, Казахская ССР — 2 студзеня 2024, Мінск) — беларускі скульптар.

Біяграфія
---------

У 1976 годзе скончыў Беларускі тэатральна-мастацкі інстытут. У 1976—1990 гадах скульптар Гродзенскага мастацкага камбіната. З 1976 года ўдзельнічаў у рэспубліканскіх і міжнародных выстаўках.

З 1980 года — член Беларускага саюза мастакоў, у 1990—2001 гадах — яго старшыня. Жыў і працаваў у Мінску.

Памёр 2 студзеня 2024 года .

Творчасць
---------

Помнік у гонар 850-годдзя Гродна
Помнік шахцёрам-першапраходцам
Працуе ў галіне станковай і манументальнай скульптуры. Асноўныя тэмы ўзятыя з народнага жыцця, знітаваныя з памяццю гісторыі, нацыянальнымі паданнямі. Яго творы адрозніваюцца манументальнасцю, арганічным спалучэннем абагульненых і рэалістычных дэталяў, вытанчанасцю формаў, глыбокім філасофскім асэнсаваннем гістарычных падзей. Аўтар манумента шахцёрскай славы ў Салігорску (1976), мемарыяльны знак у гонар 850-годдзя Гродна (1978), мемарыяльных помніка «Георгій Пераможца» ў Бабруйску (1999), мемарыял ахвярам трагедыі на Нямізе ў Мінску (1999, у сааўтарстве з архітэктарамі Аляксандрам Чадовічам, Святланай Барысовіч, Людмілай Жлоба), ансамбля воінам-пагранічнікам у Гродне (2004). Выканаў скульптуры серыі «Скачок» (1998—2000), «Жыцень» (2000), «Берагіня» (2001—2002), «Абліччы камянёў» (2002), «Лель» (2003), станковыя кампазіцыі «Песня пратэсту» (1977), «Вясна Перамогі» (1978), «Уз’яднанне Усходняй і Заходняй Беларусі» (1979), «Яблынька» (1981), шэраг жаночых партрэтаў (1980-я), «Памяці В. Хары» (1987), «Музыка» (1990), «Двое», «Сын зямлі» (абодва 1991), «Лясное возера» (1992), «Кастусь Каліноўскі», «Белая Ганча», «Сумненне» (усе 1993), «Вяртанне белага анёла», «Сымон-музыка», «Адам і Ева» (усе 1994), «Скок» (1995), серыя «Прысвячэнне П. Пікаса» (1996) і інш. графічныя серыі «Славянскія матывы», «Ноч на Івана Кулалу», «Раніца» (усё 1995), «Усяночная» (2002) і інш. Афармленне інтэр’ераў драматычнага тэатра (у сааўтарстве) і Дома грамадзянскіх абрадаў у Гродне (1970-я).

Творы знаходзяцца ў Нацыянальным мастацкім музеі Рэспублікі Беларусь, Музеі сучаснага выяўленчага мастацтва (Мінск), Мастацкім музеі імя П. Масленікава (Магілёў), Мастацкім музеі г. Флагштафа ў штаце Паўночная Караліна (ЗША) і інш. у прыватных калекцыях у Беларусі і па-за яе межамі.

Узнагароды і званні
-------------------

* Медаль Францыска Скарыны (2017)

Зноскі
------

1. 1 2 3 4 5  Буралкін Генадзь Васільевіч - Беларусь у асобах i падзеях **(нявызн.)**. *bis.nlb.by*. Праверана 4 студзеня 2024.
2. 1 2 3 4  Буралкин Геннадий Васильевич // Республика Беларусь: Энциклопедия в 6 т.Т. 1. / редкол. Г. П. Пашков и др. — Минск: БелЭн, 2005. — 1038 с. ISBN 985-11-0342-X
3. ↑  Паведамленне Беларускага саюза мастакоў
4. 1 2 3  Буралкін Генадзь Васілевіч // Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш. — Мн. : БелЭн, 1996. — Т. 3. — 511 с. — 10 000 экз. — ISBN 985-11-0035-8. — ISBN 985-11-0068-4 (т. 3).
5. ↑  Итоги ХІІ Республиканского смотра-конкурса
6. ↑  Открытие мемориала жертвам трагедии на Немиге (руск.).  БДГ Деловая Газета (30 мая 2002). Архівавана з першакрыніцы 11.3.2016.
7. ↑  Архіўная копія **(нявызн.)**(недаступная спасылка).  Национальный правовой Интернет-портал Республики Беларусь (20 чэрвеня 2017). Архівавана з першакрыніцы 21 жніўня 2017. Праверана 22 чэрвеня 2017.

Літаратура
----------

* Буралкин Геннадий Васильевич // Республика Беларусь: Энциклопедия в 6 т.Т. 1. / редкол. Г. П. Пашков и др. — Минск: БелЭн, 2005. — 1038 с. ISBN 985-11-0342-X
* Буралкін Генадзь Васілевіч // Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш. — Мн. : БелЭн, 1996. — Т. 3. — 511 с. — 10 000 экз. — ISBN 985-11-0035-8. — ISBN 985-11-0068-4 (т. 3).

Спасылкі
--------

* 18 мая в Национальном художественном музее открылась выставка скульптур, которые можно трогать.(недаступная спасылка)

|  |  |
| --- | --- |
| ⚙️   Нарматыўны кантроль | NUKAT: n2009090544 · VIAF: 311283149 · БАП: 135143 |